[pic] | EUROPOS BENDRIJŲ KOMISIJA | Briuselis, 26.11.2007 KOM(2007) 752 galutinis Pasiūlymas TARYBOS SPRENDIMAS leidžiantis Jungtinei Karalystei ir toliau taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsnių (Tekstas autentiškas tik anglų kalba) (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio (toliau – PVM) bendros sistemos 395 straipsnio 1 dalį Taryba, Komisijos pasiūlymu, gali vienbalsiai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų paprastinama PVM rinkimo tvarka arba užkirstas kelias tam tikriems mokesčių slėpimo ar vengimo būdams. Raštu, kurį Komisijos generalinis sekretoriatas užregistravo 2007 m. vasario 5 d., Jungtinė Karalystė paprašė leisti ir toliau taikyti nukrypstančią priemonę, kurią pirmą kartą buvo leista taikyti 1995 m. birželio 29 d. Tarybos sprendimu 95/252/EB, o po to 1998 m. kovo 9 d. Tarybos sprendimu 98/198/EB (su pakeitimais). Vadovaudamasi Direktyvos 2006/112/EB 395 straipsnio 2 dalimi, 2007 m. spalio 15 d. Komisija raštu informavo kitas valstybes nares apie Jungtinės Karalystės prašymą. Spalio 17 d. raštu Komisija pranešė Jungtinei Karalystei, kad turi visą prašymui apsvarstyti būtiną informaciją. | 120 | Bendrosios aplinkybės Minėtais Tarybos sprendimais Jungtinei Karalystei buvo leista apriboti teisę į atskaitą, į kurią galima įtraukti iki 50 % pirkimo PVM, nustatyto už apmokestinamųjų asmenų verslui ar privačiai naudojamų lengvųjų automobilių nuomą ar išperkamąją nuomą, bei apmokestinamųjų asmenų taip išsinuomotų ar išperkamuoju būdu išsinuomotų automobilių privataus naudojimo nepripažinti paslaugų teikimu už atlygį. Dėl šios leidžiančios nukrypti nuostatos nuomininkui arba išperkamuoju būdu nuomojančiam asmeniui nereikia tvarkyti išsamios kiekvieno iš šių privačiai naudotų automobilių kilometražo apskaitos ir su privačiu naudojimu susijusio PVM. Todėl leidžianti nukrypti nuostata iš esmės turi būti laikoma supaprastinimo priemone. Leidžianti nukrypti nuostata buvo kelis kartus atnaujinta ir neteks galios 2007 m. gruodžio 31 d. Paprastai leidžiančios nukrypti nuostatos nustatomos ribotam laikui, kad būtų galima įvertinti, ar specialioji priemonė yra tinkama ir veiksminga. Šiuo atveju, remdamasi turima informacija, Komisija daro išvadą, kad dabartinis 50 % dydžio pasidalijimas tarp naudojimo verslui ir privataus naudojimo (ar bet kokio kito naudojimo ne verslo tikslais, kaip apibrėžta Direktyvos 2006/112/EB 26 straipsnio 1 dalies a punkte, vis dar rodo bendras apmokestinamųjų asmenų verslui ir privačiai naudojamų automobilių išperkamosios nuomos ar nuomos bendras tendencijas Jungtinėje Karalystėje. Dėl to vis dar galioja teisinės ir faktinės aplinkybės, pagrindusios pirmąją leidžiančią nukrypti nuostatą. Tačiau 2004 m. spalio 29 d. Komisija pateikė Tarybos direktyvos pasiūlymą, kuriame įtrauktos išlaidų kategorijų, kurioms valstybės narės gali taikyti išimtis teisei į mokesčių atskaitą, suvienodinimo nuostatos (vadinamasis PVM supaprastinimo pasiūlymas (COM(2004)728 galutinis)). Kadangi į šį pasiūlymą įtraukiamos su lengvaisiais automobiliais susijusios išlaidos, bet koks pratęstas galiojimo laikotarpis neturėtų baigtis vėliau nei siūlomos direktyvos priėmimo ir įsigaliojimo data. Bet kuriuo atveju leidžiančiai nukrypti nuostatai nustatomas terminas – 2010 m. gruodžio 31 d., jeigu iki tos datos siūloma direktyva neįsigalios, kad būtų galima įvertinti, ar apribojimas atskaityti iki 50 % vis dar yra pagrįstas ir ar juo tinkamai parodomas bendras pasidalijimas tarp naudojimo verslui ir privataus naudojimo. | 130 | Pasiūlymo srityje galiojančios nuostatos 1998 m. kovo 9 d. Tarybos sprendimas 98/198/EB, leidžiantis Jungtinei Karalystei pratęsti priemonės, nukrypstančios nuo Šeštosios Tarybos direktyvos (77/388/EEB) dėl valstybių narių įstatymų, susijusių su apyvartos mokesčiais, suderinimo 6 ir 17 straipsnių, taikymą (OL L 76, 1998 3 13, p. 31). Sprendimas su pakeitimais, padarytais 1999 m. sausio 18 d. Tarybos sprendimu 99/79/EB (OL L 27, 1999 2 2, p. 22), 2000 m. lapkričio 27 d. Tarybos sprendimu 2000/747/EB (OL L 302, 2000 12 1, p. 63), 2003 m. gruodžio 22 d. Tarybos sprendimu 2003/909/EB (OL L 342, 2003 12 30, p. 49) ir 2004 m. gruodžio 7 d. Tarybos sprendimu 2004/855/EB (OL L 369, 2004 12 16, p. 61). Direktyvos 2006/112/EB 176 straipsnyje nustatyta, kad Taryba nustato išlaidas, kurių negalima įtraukti į PVM atskaitą. Kol tokios išlaidos nenustatytos, valstybėms narėms leidžiama ir toliau taikyti visas atskaitos išimtis, galiojusias 1979 m. sausio 1 d. Todėl yra kelios esamos padėties nekeitimo nuostatos, kuriomis ribojama teisė į PVM, susijusio su motorinėmis transporto priemonėmis, atskaitą. | 141 | Derėjimas su kitomis Europos Sąjungos politikos sritimis ir tikslais Netaikoma. | KONSULTACIJOS SU SUINTERSUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Netaikoma. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Sprendimo pasiūlymu siekiama pratęsti supaprastinimo priemonės, kuria remiantis apmokestinamiesiems asmenims nebereikia vesti PVM apskaitos apie privačiai naudotų įmonės eksploatuojamų automobilių kilometražą, galiojimo laikotarpį, todėl jis turi teigiamo ekonominio poveikio. Tačiau dėl siauros leidžiančios nukrypti nuostatos taikymo srities ir riboto jos taikymo laikotarpio, poveikis bet kokiu atveju bus ribotas. Be to, savo koncepcija priemonė panaši į COM(2004) 728 galutiniame dokumente išdėstytą Komisijos pasiūlymą, kuriame nurodytos išlaidų rūšys, kurioms gali būti taikomas teisės į PVM atskaitą apribojimas, reglamentuojančios taisyklės. | TEISINIAI PASIūLYMO ASPEKTAI | 305 | Siūlomų veiksmų santrauka Leidimas Jungtinei Karalystei ir toliau taikyti nuo Direktyvos 2006/112/EB nukrypstančią priemonę, kuria remiantis ribojama teisė į atskaitą, į kurią galima įtraukti iki 50 % pirkimo PVM, taikomo ne tik verslo tikslais naudojamų lengvųjų automobilių nuomai ar išperkamajai nuomai. Apribojus teisę į atskaitą, apmokestinamajam asmeniui nebereikia tvarkyti už privatų transporto priemonių naudojimą mokėtino PVM apskaitos. Sprendimas neteks galios ankstesniąją iš sprendime nustatytų datų arba tą dieną, kai šioje srityje įsigalios Bendrijos taisyklės, reglamentuojančios teisės į PVM atskaitą apribojimus. | 310 | Teisinis pagrindas 2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsnis. | 329 | Subsidiarumo principas Pagal PVM direktyvos 395 straipsnį, siūlomą priemonę, kuria valstybei narei leidžiama nukrypti nuo tos pačios direktyvos nuostatų, Komisijos pasiūlymu turi priimti Taryba. Dėl to siūlomą priemonę galima priimti tik Bendrijos lygmeniu. | Proporcingumo principas Pasiūlymas atitinka proporcingumo principą dėl šios (-ų) priežasties (-čių): | 331 | Sprendimu leidimas valstybei narei suteikiamas jos pačios prašymu ir nėra privalomas. | 332 | Atsižvelgiant į itin ribotą šios leidžiančios nukrypti nuostatos taikymo sritį, speciali priemonė yra proporcinga siekiamam tikslui. | Pasirinkta priemonė | 341 | Siūlomos priemonės – kita. | 342 | Kitos priemonės nėra laikomos tinkamomis dėl šios (-ių) priežasties (-čių). Pagal PVM direktyvos 395 straipsnį, nuo bendrųjų PVM taisyklių leidžiama nukrypti tik tuomet, kai, Komisijos pasiūlymu, tai vienbalsiai leidžia Taryba. Tarybos sprendimas yra tinkamiausia priemonė, nes jis gali būti skirtas konkrečioms valstybėms narėms. | POVEIKIS BIUDžETUI | 409 | Pasiūlymas neturi jokio poveikio Bendrijos biudžetui. | PAPILDOMA INFORMACIJA | Persvarstymo, keitimo, laikino galiojimo sąlyga | 533 | Pasiūlyme numatyta laikino galiojimo sąlyga. | 1. Pasiūlymas TARYBOS SPRENDIMAS leidžiantis Jungtinei Karalystei ir toliau taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsnių EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio (toliau – PVM) bendros sistemos[1], ypač į jos 395 straipsnio 1 dalį, atsižvelgdama į Komisijos pasiūlymą[2], kadangi: (1) Tarybos sprendimu 95/252/EB[3] ir po to Tarybos sprendimu 98/198/EB[4], Taryba leido Jungtinei Karalystei apriboti nuomininko arba išperkamuoju būdu nuomojančio asmens teisę į atskaitą, į kurią jie gali įtraukti iki 50 % pirkimo PVM, taikomo lengvųjų automobilių nuomos ar išperkamosios nuomos įmokoms, jeigu automobiliai naudojami ne tik verslo tikslais. Jungtinei Karalystei taip pat leista apmokestinamojo asmens verslo tikslais išnuomoto automobilio privataus naudojimo nepripažinti paslaugų teikimu už atlygį. Dėl šios supaprastinimo priemonės nuomininkui arba išperkamuoju būdu nuomojančiam asmeniui nebereikia tvarkyti privačiai naudotų įmonės automobilių kilometražo apskaitos ir kiekvieno privačiai naudoto automobilio faktinio kilometražo apskaitos mokesčių mokėjimo tikslais. (2) 2007 m. vasario 5 d. Komisijos generaliniame sekretoriate užregistruotu raštu Jungtinė Karalystė paprašė pratęsti tos nukrypti leidžiančios nuostatos galiojimo laikotarpį, kuris baigiasi 2007 m. gruodžio 31 d. (3) Vadovaudamasi Direktyvos 2006/112/EB 395 straipsnio 2 dalimi, 2007 m. spalio 15 d. Komisija raštu informavo kitas valstybes nares apie Jungtinės Karalystės prašymą. 2007 m. spalio 17 d. raštu Komisija pranešė Jungtinei Karalystei, kad turi visą prašymui apsvarstyti būtiną informaciją. (4) Teisinės ir faktinės aplinkybės, kuriomis buvo pagrįstai leista taikyti nukrypti leidžiančią nuostatą, nepasikeitė ir tebegalioja. (5) 2004 m. spalio 29 d. Komisija pateikė Tarybos direktyvos, kuria keičiama Direktyva 77/388/EEB (dabar – Direktyva 2006/112/EB), pasiūlymą, kuriame įtrauktos išlaidų kategorijų, kurioms valstybės narės gali taikyti teisės į mokesčių atskaitą išimtis, suvienodinimo nuostatos [5]. Pagal šį pasiūlymą teisės į mokesčių atskaitą išimtys gali būti taikomos motorinėms kelių transporto priemonėms. Dėl to leidimo galiojimo laikotarpį tikslinga pratęsti iki tos direktyvos įsigaliojimo. Tačiau bet kuriuo atveju leidimas nustos galioti vėliausiai 2010 m. gruodžio 31 d., jeigu iki tos datos ta direktyva neįsigalios, kad būtų galima įvertinti, ar šis sprendimas būtinas atsižvelgiant į bendrą pasidalijimo tarp naudojimo verslui ir privataus naudojimo santykį. (6) Nukrypti leidžiančios nuostatos galiojimo laikotarpio pratęsimas neturės jokio neigiamo poveikio Europos Bendrijų nuosaviems ištekliams, gaunamiems surinkus PVM. PRIĖMĖ ŠĮ SPRENDIMĄ: 1 straipsnis Nukrypstant nuo Tarybos direktyvos 2006/112/EB 168 ir 169 straipsnių, Jungtinei Karalystei leidžiama apriboti nuomininko arba išperkamuoju būdu nuomojančio asmens teisę į atskaitą, į kurią jie gali įtraukti iki 50 % pirkimo PVM, taikomo lengvųjų automobilių nuomos arba išperkamosios nuomos išlaidoms, jeigu automobiliai naudojami ne tik verslo tikslais. 2 straipsnis Nukrypstant nuo Tarybos direktyvos 2006/112/EB 26 straipsnio 1 dalies a punkto, Jungtinei Karalystei leidžiama apmokestinamojo asmens išsinuomoto ar išperkamuoju būdu išsinuomoto įmonės automobilio privataus naudojimo nepripažinti paslaugų teikimu už atlygį. 3 straipsnis Šis leidimas netenka galios Bendrijos taisyklių, nustatančių, kurioms su motorinėmis kelių transporto priemonėmis susijusioms išlaidoms netaikoma visiška PVM atskaita, įsigaliojimo dieną, tačiau vėliausiai 2010 m. gruodžio 31 d. 4 straipsnis Šis sprendimas skirtas Jungtinei Didžiosios Britanijos ir Šiaurės Airijos Karalystei. Priimta Briuselyje Tarybos vardu Pirmininkas [1] OL L 347, 2006 12 11, p. 1. Direktyva su pakeitimais, padarytais Direktyva 2006/138/EB (OL L 384, 2006 12 29, p. 92). [2] OL C, , p. . [3] OL L 159, 1995 7 11, p. 19. [4] OL L 76, 1998 3 13, p. 31. Direktyva su paskutiniais pakeitimais, padarytais Direktyva 2004/855/EB (OL L 369, 2004 12 16, p. 61). [5] COM(2004) 728 galutinis.